Prolog i Tour de France 2007

Prologen i Tour de France 2007 var en 7,9 km lang trasé som gikk gjennom den britiske hovedstaden London.

Ruten gjennom byen startet ved Whitehall og førte de 189 rytterne på de 21 lagene forbi kulturelle landemerker som Big Ben, Westminster Abbey og Buckingham Palace og videre inn i Hyde Park. Etter nok en passering av Buckingham Palace syklet rytterne i mål i St. James's Park ved The Mall.

Forhåndsfavorittene på startstreken inkluderte regjerende verdensmester Fabian Cancellara, skotten David Millar, amerikanske David Zabriskie og tredobbelt verdensmester Michael Rogers. I tillegg ble Bradley Wiggins hauset opp som utfordrer og hjemmepublikumets store favoritt. Cofidis-rytteren vokste opp i London og tok sine første sykkeltråkk i Hyde Park.

Prologen startet klokken 15.00 lokal tid, da italienske Enrico Degano fra Team Barloworld ble sendt ut i løypa. Deretter ble en ny rytter sendt ut hvert minutt, helt til spanjolen Óscar Pereiro Sio ble som sistemann sendt ut klokken 18.08.

Selv om han ikke var regnet som en av favorittene på forhånd, sjokkerte tyske Andreas Klöden konkurrentene med kanontiden 9.06 og slo tempospesialister som George Hincapie og David Zabriskie med henholdsvis 23 og 32 sekunder. En etter en måtte favorittene se seg slått av den sterke Astana-rytteren. Lagkameraten Alexander Vinokourov måtte se seg slått med 30 sekunder, mens Alejandro Valverde endte hele 43 sekunder bak på en 32.-plass. Kun én mann klarte til slutt å slå tyskeren i mål. Verdensmester på tempo Fabian Cancellara ble sendt ut som tredje siste rytter og viste fort at han kunne hamle opp med Klöden. Han vant til slutt med 14 sekunder, og sikret den gule trøya for Team CSC. Andreas Klöden og George Hincapie fulgte på plassene etter. 

 Etappe: Prolog
 Dato: 7. juli 
 Lengde: 7.9 km
 Norske resultater:
28. Thor Hushovd +0:41
104. Kurt Asle Arvesen +0:58
 Gjennomsnittshastighet: 53,6 km/t

 Resultatliste 

 1. passeringspunkt, West Carriage Drive 4,5 km 

Pos.NavnLandLagTid1Fabian CancellaraCSC    5.072 Andreas KlödenAstana +00.073 George HincapieDiscovery Channel +00.144Vladimir KarpetsCaisse d'Epargne +00.15 5 Vladimir GusevDiscovery Channel +00.156 Bradley WigginsCofidis +00.15 7 Alexandre VinokourovAstana +00.158 Iván GutiérrezCaisse d'Epargne +00.169Manuel QuinziatoLiquigas +00.1610 David ZabriskieCSC +00.16

 Målgang 
Pos.NavnLandLagTid1Fabian CancellaraCSC    8.502 Andreas KlödenAstana +00.133 George HincapieDiscovery Channel +00.234 Bradley WigginsCofidis +00.235 Vladimir GusevDiscovery Channel +00.256 Vladimir KarpetsCaisse d'Epargne +00.26 7 Alexandre VinokourovAstana +00.308 Thomas DekkerRabobank +00.319Manuel QuinziatoLiquigas +00.3210 Benoît VaugrenardFrançaise des Jeux +00.32

 Eksterne lenker 


 00
Kategori:Sportsarrangementer i England
Kategori:Sport i London
Kategori:Sport i England i 2007

en:2007 Tour de France, Prologue to Stage 10#Prologue